Ford Falcon (XL)

Το Ford Falcon (XL) είναι ένα αυτοκίνητο μεσαίου μεγέθους που παρήχθη από την Ford Αυστραλίας, από τον Αύγουστο του 1962 έως τον Φεβρουάριο του 1964. Ήταν η δεύτερη έκδοση της πρώτης γενιάς του μοντέλου Ford Falcon.

Βασικά στοιχεία 
Το Falcon XL μπήκε στη μαζική παραγωγή και κυκλοφόρησε τον Αύγουστο του 1962, αντικαθιστώντας το Falcon XK που ήταν σε παραγωγή από το 1960. Οι οπτικές αλλαγές από το XK περιελάμβαναν μια νέα κυρτή γρίλια, τα φώτα στάθμευσης / περιστρεφόμενα στον προφυλακτήρα, νέα πίσω φώτα και μια αναθεωρημένη, τετράγωνη γραμμή οροφής (στα σεντάν) που προωθήθηκε ως «Thunderbird roofline». Άλλες αλλαγές που υπήρξαν, ήταν αρκετές και μία από αυτές περιελάμβανε ένα νέο χειροκίνητο κιβώτιο ταχυτήτων (αν και ήταν ακόμα από τα παλιά των τριών σχέσεων), είχε νέο συμπλέκτη, νέο ηλεκτρικό κινητήρα εκκίνησης (μίζα), νέο καθαριστικό αέρα, νέο σύστημα ανάρτησης και νέο καρμπυρατέρ.

Και οι δύο κινητήρες από το XK διατηρήθηκαν. Ήταν ένας 2.360 cm³ (144 κυβικών ιντσών) Falcon Six 6-κύλινδρος σε σειρά (I6) βενζίνης, ο οποίος παρήγαγε , και ένας προαιρετικός 2.786 cm³ (170 κυβικών ιντσών) Falcon Six επίσης 6-κύλινδρος σε σειρά βενζίνης, ο οποίος παρήγαγε . Οι τιμές ξεκινούσαν από 1.070 £ (2.140 δολάρια Αυστραλίας) για ένα βασικό μοντέλο Falcon.

Μοντέλα 
Η σειρά Falcon XL περιλάμβανε εκδοχές τετράπορτες τύπου σεντάν και πεντάπορτες τύπου station wagon. Τα πολυτελή μοντέλα Futura Sedan και Squire Wagon ήταν καινούρια για τη σειρά XL, ενώ το τελευταίο διέθετε προσομοιωμένα πλαϊνά και πίσω πάνελ από ξύλο. Τα επαγγελματικά παράγωγα των οχημάτων ήταν διαθέσιμα σε δίπορτο κουπέ και δίπορτο πάνελ van αμάξωμα, με το τελευταίο να κυκλοφορεί ως Falcon Sedan Delivery.

Τα μοντέλα διατέθηκαν στην αγορά ως εξής:

 Falcon Sedan 
 Falcon Deluxe Sedan 
 Falcon Futura Sedan 
 Falcon Station Wagon 
 Falcon Deluxe Wagon 
 Falcon Squire Wagon 
 Falcon Utility 
 Falcon Deluxe Utility 
 Falcon Sedan Delivery

Παραγωγή 
Το Falcon XL αντικαταστάθηκε από το Ford Falcon XM τον Φεβρουάριο του 1964. Η συνολική παραγωγή του Falcon XL έφτασε τα 75.765 αντίτυπα.

Αγωνιστικές δραστηριότητες 
Ένα Falcon XL που οδήγησε ο Bob Jane και ο Harry Firth ήταν «πρώτος πέρα από τη γραμμή» στο Armstrong 500 του 1962, με τις τέσσερις πρώτες θέσεις στην κατηγορία B να γεμίζουν με τα Falcon XL.

Παραπομπές 

Μοντέλα Ford
Μεσαία αυτοκίνητα
Αυστραλιανά αυτοκίνητα
Αυτοκίνητα ράλλυ